

***Број: 02 - \_\_\_\_\_\_\_\_\_\_ П Р Е Д Л О Г***

***\_\_\_\_\_\_\_ 2022 година***

***С к о п ј е***

***ЗАПИСНИК***

***од Сто и петтата седница (одржана како Сто и четврта седница) на Управниот одбор на***

***Фондот за здравствено осигурување на Република Северна Македонија,***

***одржана на 24 декември 2021 година со почеток во 14,00 часот***

***во просториите на Фондот***

***Присутни членови на Управниот одбор:***

* *Д-р Ридван Асани, претставник од Министерството за здравство - претседател;*

## Дејан Николовски, претставник од Министерството за финансии - заменик на претседателот;

* *Д-р Љубиша Каранфиловски, претставник од Сојузот на синдикатите на*

*Македонија – член;*

* *Д-р Менде Диневски, претставник од Лекарската, Фармацевтската и Стоматолошката комора на Македонија – член.*

***Присутни од ФЗОРСМ:***

* *Стево Крстевски, директор на ФЗОРСМ;*
* *Фатон Ахмети, директор на ФЗОРСМ;*
* *Миле Сугарев, директор на секторот за финансиски прашања;*
* *м-р. Даниела Јовческа - Ѓуровска, раководител на одделението за здравствено осигурување и нормативно правни работи, во својство на записничар.*

*Претседателот ја отвори и водеше седницата. На почетокот утврди дека се присутни сите членови на Управниот одбор со што условите за полноважно работење и одлучување се исполнети. Потоа го прочита претходно доставениот*

***П Р Е Д Л О Г - Д Н Е В Е Н Р Е Д***

* *Усвојување на записници од 89-та до 104-та седница на Управниот одбор на Фондот*

1. *Предлог за донесување на Одлука за утврдување на формата и содржината на анекси на договорите што Фондот за здравствено осигурување на Република Северна Македонија ги склучува со здравствените установи заради купување на здравствени услуги во интерес на осигурените лица, за следните анекс на договори:*

* *Анекс на Договор за пружање и плаќање здравствени услуги за вршење на хемодијализен третман во специјалистичко – консултативната здравствена заштита;*
* *Анекс на Договор за извршување и плаќање на здравствени услуги од специјализирана медицинска рехабилитација како продолжено болничко лекување и*
* *Анекс на Договор за пружање и плаќање здравствени услуги во специјалистичко – консултативната здравствена заштита*

1. *Предлог за измена и дополнување на Одлуката за утврдување на висината на вкупниот надоместок на здравствените установи за обезбедни услуги од областа на лабораториските испитувања во специјалистичко – консултативната здравствена заштита по упат на избран лекат за 2021 година за ПЗУ „Магдис“ Струга*
2. *Предлог за измена и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2021 година за ПЗУ „Томи Бебо Дент“ Битола.*
3. *4.Одговор на барање од ПЗУ специјалистичка ординација по стоматолошка протетика АГ-Тетово*
4. *Предлог за измена и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита по упат од избран лекар за 2021 година за ПЗУ Дарон Дијагностика Охрид*
5. *Предлог за измена и дополнување на Одлуката за утврдување на висината на вкупниот надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита по упат од избран лекар за 2021 година, за ПЗУ Хигин Скопје*
6. *Предлог за измена и дополнување на Одлуката за утврдување на висината на вкупниот договорен надоместок на здравствените услуги за обезбедени услуги од областа на специјалистичко – консултативна стоматолошка здравствена заштита од дејностите орална хирургија, ортодонција и протетика за 2021 година за Неа - Дент Кавадарци*
7. *Разно*

*8.1 Предлог изменување на Правилникот за критериумите за склучување договори и начинот на плаќање на здравствените услуги на приватни здравствени установи кои вршат болничка здравствена заштита*

*8.2 Предлог Годишен план на приходи и расходи за финансирање на јавните здравствени установи за остварување на правата од здравственото осигурување за 2022 година*

*8.3 Предлог Одлуки за утврдување на буџет на Фондот за 2022 година*

*8.4 Предлог за измена на договорен надоместок на ЈЗУ за 2021 година*

*Дополнително, беше доставен материјал од Секторот за финансиски прашања односно беше доставен Предлог за утврдување на вкупниот договорен надоместок на јавните здравствени установи за 2022 година. По ова, Управниот одбор едногласно го усвои следниот*

***Д Н Е В Е Н Р Е Д***

* *Усвојување на записници од 89-та до 104-та седница на Управниот одбор на Фондот*

*1.Предлог за донесување на Одлука за утврдување на формата и содржината на анекси на договорите што Фондот за здравствено осигурување на Република Северна Македонија ги склучува со здравствените установи заради купување на здравствени услуги во интерес на осигурените лица, за следните анекс на договори:*

* *Анекс на Договор за пружање и плаќање здравствени услуги за вршење на хемодијализен третман во специјалистичко – консултативната здравствена заштита;*
* *Анекс на Договор за извршување и плаќање на здравствени услуги од специјализирана медицинска рехабилитација како продолжено болничко лекување и*
* *Анекс на Договор за пружање и плаќање здравствени услуги во специјалистичко – консултативната здравствена заштита*

1. *Предлог за измена и дополнување на Одлуката за утврдување на висината на вкупниот надоместок на здравствените установи за обезбедни услуги од областа на лабораториските испитувања во специјалистичко – консултативната здравствена заштита по упат на избран лекат за 2021 година за ПЗУ „Магдис“ Струга*
2. *Предлог за измена и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2021 година за ПЗУ „Томи Бебо Дент“ Битола.*
3. *Одговор на барање од ПЗУ специјалистичка ординација по стоматолошка протетика АГ-Тетово*
4. *Предлог за измена и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита по упат од избран лекар за 2021 година за ПЗУ Дарон Дијагностика Охрид*
5. *Предлог за измена и дополнување на Одлуката за утврдување на висината на вкупниот надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита по упат од избран лекар за 2021 година, за ПЗУ Хигин Скопје*
6. *Предлог за измена и дополнување на Одлуката за утврдување на висината на вкупниот договорен надоместок на здравствените услуги за обезбедени услуги од областа на специјалистичко – консултативна стоматолошка здравствена заштита од дејностите орална хирургија, ортодонција и протетика за 2021 година за Неа - Дент Кавадарци*
7. *Разно*

*8.1 Предлог изменување на Правилникот за критериумите за склучување договори и начинот на плаќање на здравствените услуги на приватни здравствени установи кои вршат болничка здравствена заштита*

*8.2 Предлог Годишен план на приходи и расходи за финансирање на јавните здравствени установи за остварување на правата од здравственото осигурување за 2022 година*

*8.3 Предлог Одлуки за утврдување на буџет на Фондот за 2022 година*

*8.4 Предлог за измена на договорен надоместок на ЈЗУ за 2021 година*

*8.5 Предлог за утврдување на вкупниот договорен надоместок на јавните здравствени установи за 2022 година*

*Потоа се пристапи кон разгледување на точките на дневниот ред.*

*-****Усвојување на записници од 89-та до 104-та седница на Управниот одбор на Фондот***

Др. *Менде Диневски, имаше забелешки во делот на обемот на записниците кои се доставуваат на разгледување на оваа седница и поради тоа предложи истите во иднина да се разгледуваат тековно, односно записникот од претходната седница да се разгледува на наредната седница на Управниот одбор. Укажа и на тоа дека како резултат на пандемијата предизвикана од Ковид -19 голем дел од седниците изминатиот период се одржувале електронски односно без присуство, но потенцираше и на тоа дека истите во иднина треба што е можно повеќе да се одржуваат со физичко присуство, заради воспоставување на поефикасно и потранспарентно работење на Управниот одбор на Фондот.*

*Др. Љубиша Каранфиловски, се надоврза на дискусијата, посочувајќи го фактот дека седниците без присуство треба да се одржуваат само во итни и вонредни ситуации кои не трпат одлагање.*

*По кратката дискусија што следеше, Управниот одбор едногласно ги усвои записниците*од 89-та до 104-та седница на Управниот одбор на Фондот.

***ТОЧКА 1 -*** *Предлог за донесување на Одлука за утврдување на формата и содржината на анекси на договорите што Фондот за здравствено осигурување на Република Северна Македонија ги склучува со здравствените установи заради купување на здравствени услуги во интерес на осигурените лица*

*Објаснување на предлогот даде м-р. Даниела Јовческа – Ѓуровска, наведувајќи дека во анексите на договорите со здравствените установи кои вршат хемодијализен третман во специјалистичко – консултативна здравствена заштита, со здравствените установи кои вршат услуги од специјализирана медицинска рехабилитација како продолжено болничко лекување како и со здравствените установи кои вршат здравствени услуги од специјалистчко – консултативната здравствена заштита, им се продолжува само важноста на договорите до 31.12.2022 година.*

*По објаснувањето, Управниот одбор без дискусија едногласно донесе*

***Одлука***

***за утврдување на формата и содржината на анекси на договорите што Фондот за здравствено осигурување на Република Северна Македонија ги склучува со здравствените установи заради купување на здравствени услуги во интерес на осигурените лица***

***ТОЧКА 2 -*** *Предлог за измена и дополнување на Одлуката за утврдување на висината на вкупниот надоместок на здравствените установи за обезбедни услуги од областа на лабораториските испитувања во специјалистичко – консултативната здравствена заштита по упат на избран лекат за 2021 година за ПЗУ „Магдис“ Струга*

*Директорот Миле Сугарев, објасни дека предлогот се однесува на зголемување на надоместокот поради промена на дејноста од биохемиска лабораторија во дијагностичка биохемиска лабораторија со специјалист по медицинска биохемија, при што за месеците октомври, ноември и декември 2021 година му се даваат дополнителни 30.000 ,00 денари за вршење на проширен пакет на ЛУ 1-а, ЛУ1-б и ЛУ1-в услуги во висина од 90.000,00 денари.*

*По однос на состојбата со работењето на лабораториите, се надоврза и директорот на ФЗОРСМ Стево Крстевски, кои укажа на тоа дека во овие услови на пандемија, во која лабораториите се клучна алка во процесот на детектирање на вирусот, се наметна потребата да се направи финансиска анализа на нивните трошоци како и ревизија на цените на лабораториските услуги.*

*По објаснувањето и кратката дискусија, Управниот одбор, едногласно донесе*

***Одлука***

***за измена и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита по упат од избран лекар за 2021 година***

***ТОЧКА 3 -*** *Предлог за измена и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2021 година за ПЗУ „Томи Бебо Дент“ Битола.*

*Директорот Миле Сугарев, објасни дека поради тоа што докторот специјалист по стоматолошка протетика оди во пензија и неговиот факсимил е затворен во базата на податоци на Фондот и здравствената установа од 13.08.2021 година престанува со работа, се предлага измена на договорениот надоместок од 1.236.000 денари на 618.000 денари за 2021 година.*

*По објаснувањето, членовите на Управниот одбор без дискусија , едногласно донесе*

***Одлука***

***за измена и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2021 година***

***ТОЧКА 4 -*** *Одговор на барање од ПЗУ специјалистичка ординација по стоматолошка протетика АГ-Тетово*

*Директорот Миле Сугарев наведе дека, барањето на ПЗУ специјалистичка ординација по стоматолошка протетика АГ-Тетово со кое бара зголемување на договорниот надоместок е неосновано, бидејќи во четвртиот квартал од 2019 година Фондот ги зголеми договорните надоместоци односно вредноста на тимот на месечно ниво за дејноста протетика и орална хирургија е зголемен од 90.000 денари на 103.000 денари додека за ортодонција вредноста на тимот од 97.000 денари се зголеми за 111.000 денари и со тоа зголемување се овозможи правична распределба на средствата како и задоволување на потребите на поголем број на осигуреници за потребните услуги на товар на средства на Фондот.*

*По објаснувањето Управниот одбор, без дискусија едногласно одлучија дека барањето на ПЗУ специјалистичка ординација по стоматолошка протетика АГ-Тетово за зголемување на договорениот надоместок се одбива.*

***ТОЧКА 5 -*** *Предлог за измена и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита по упат од избран лекар за 2021 година за ПЗУ Дарон Дијагностика Охрид*

*Објаснување на предлогот даде директорот Миле Сугарев, кој укажа на тоа дека поради престанок на мирување на работниот однос на лекарот кој бил именуван на јавна фунција и негово враќање на работа во здраствената установа, му се утврдува договорен надоместок пресметан од 17.12.2021 година односно од денот на склучување на договорот со Фондот, во висина од 43.362 денари за 2021 година.*

*По објаснувањето Управниот одбор, без дискусија едногласно донесе*

***Одлука***

***за измена и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита по упат од избран лекар за 2021 година***

***ТОЧКА 6 -*** *Предлог за измена и дополнување на Одлуката за утврдување на висината на вкупниот надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита по упат од избран лекар за 2021 година, за ПЗУ Хигин Скопје*

*Директорот Миле Сугарев, даде објаснување и на предлогот под точката 6, со кој се предлага усвојување на договорен надомест за нова здравствена установа која има склучено договор со Фондот од 17.12.2021 година, во висина од 37.708 денари пресметан за до крајот на 2021 година.*

*По објаснувањето Управниот одбор, без дискусија едногласно донесе*

***Одлука***

***за измена и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита по упат од избран лекар за 2021 година***

***ТОЧКА 7 -*** *Предлог за измена и дополнување на Одлуката за утврдување на висината на вкупниот договорен надоместок на здравствените услуги за обезбедени услуги од областа на специјалистичко – консултативна стоматолошка здравствена заштита од дејностите орална хирургија, ортодонција и протетика за 2021 година за Неа – Дент ОРТО Кавадарци*

*Директорот Миле Сугарев, појасни дека станува збор за нова здравствена установа, која има доставено барање за склучување на договор со Фондот, при што се предлага нејзиниот договорен надоместок да изнесува 52.850 денари за 2021 година.*

*По објаснувањето, Управниот одбор, без дискусија едногласно донесе*

***Одлука***

***за измена и дополнување на Одлуката за утврдување на висината на вкупниот договрен надоместок на здравствените установи за обезбедени услуги од областа на специјалистичко – консултативна стоматолошка здравствена заштита од дејностите орална хирургија, ортодонција и протетика за 2021 година***

Во рамките на точката 7 , Др. *Менде Диневски, потсети на тоа дека со претходните директори на Фондот, било разговарано во насока на зголемување на капитациониот бод на матичните стоматолози за деца до 14 годишна возраст и замоли истото да биде разгледано и опфатено во новиот буџет кој треба да се изготви до јануари следната година.*

*Директорот Миле Сугарев, појасни дека за ова прашање имало средба со Министерот за здравство, каде било разговарано за воведување на старосни групи и утврдување на коефициенти за помали деца кои бараат поголем напор и посветеност на избраните стоматолози при вршење на стоматолошките интервенции, а потоа да се пристапи и кон изготвување на финансиска анализа со цел да се утврди колкаво би било финансиското оптеретување на буџетот на Фондот.*

*Кон дискусијата се приклучи и Др. Љубиша Каранфиловски, кој потенцираше дека при утврдувањето на старосните групи и коефициенти треба да се има во предвид дека фокусот на работа односно на стоматолошки интервенции на избраните стоматолизи е повеќе насочен кон младите пациенти на детска возраст од 0 до 14 години, за разлика од кај матичните лекари кои повеќе пружаат здравствени услуги на повозрасни осигурени лица.*

***Во рамките на точката 8 - разно, Управниот одбор дискутираше за следните подточки:***

* ***8.1Предлог изменување на Правилникот за критериумите за склучување договори и начинот на плаќање на здравствените услуги на приватни здравствени установи кои вршат болничка здравствена заштита***

*Директорот Миле Сугарев, даде објаснување за причините за донесување на измените на Правилникот кој се однесува на приватните болници и укажа на тоа дека истите се однесуваат на структурата на видот и обемот на здравствените услуги кои ги вршат Аџибадем Систина и на Жан Митрев на товар на Фондот. Имено со проширување и зајакнување на капацитетите во јавното здравство односно во Клиниката за тораковаскуларна хириргија, Клиника за кардихириргија, Клиника за хируршки болести Св. Наум Охридски и Клиничката болница во Штип, се предлага што повеќе здравствени услуги од дејноста васкуларна хирургија да се изведуват на овие државни клиники, а капацинетите во приватните болници повеќе да се користат за извршување на здравствени услуги од дејноста кардиохирургија за возрасни и за деца. Поради тоа процентот од 35% на приватните болници да прават интервенции од областа на васкуларна хирургија, со измената на овој Правилник се предлага да се намали на 25%.*

*По објаснувањето, Управниот одбор, без дискусија едногласно донесе*

***Правилник***

***за изменување на Правилникот за критериумите за склучување на договори и начинот на плаќање на здравствените услуги на приватните здравствени установи кои вршат болничка здравствена заштита***

* ***8.2 Предлог Годишен план на приходи и расходи за финансирање на јавните здравствени установи за остварување на правата од здравственото осигурување за 2022 година***

*Директорот Миле Сугарев, појасни дека вкупниот годишен план на приходи и расходи за финансирање на јавните здравствени установи за остварување на правата од здравственото осигурување за 2022 година изнесува 23.703 милиони денари и е составен од: средства од буџетот на Фондот за финансирање на дејноста на ЈЗУ за остварување на правата од здравственото осигурување во вредност од 20.078 милиони денари, сопствени приходи во вредност од 3.448 милиони денари и од донации на ЈЗУ во вредност од 177 милиони денари.*

*По објаснувањето, Управниот одбор, без дискусија едногласно донесе*

***Годишен план***

***на приходи и расходи за финансирање на јавните здравствени установи за остварување на правата од здравственото осигурување за 2022 година***

* ***8.3 Предлог Одлуки за утврдување на буџет на Фондот за 2022 година***

*Директорот Миле Сугарев, истакна дека со овие одлуки се врши утврдување и извршување на буџетот на ФЗОРСМ за 2022 година, кој изнесува 36.635.000 илјади денари и е усвоен од страна на Собранието на РСМ.*

*По објаснувањето, Управниот одбор, без дискусија едногласно донесе*

***Одлука***

***за утврдување на Буџетот на Фондот за здравствено осигурување на Република Северна Македонија за 2022 година***

***и***

***Одлука***

***за извршување на Буџетот на Фондот за здравствено осигурување на Република Северна Македонија за 2022 година***

* *8****.4 Предлог за измена на договорен надоместок на ЈЗУ за 2021 година***

*Објаснување даде директорот на ФЗОРСМ* *Фатон Ахмети, кој укажа на тоа дека од неискористените средства за здравствени услуги од буџетот на Фондот и добиените средства од пренамената, се распределуваат вкупно 549.500.000 денари, за намалување на долговите на јавните здравствени установи. Ова зголемување на надоместокот е исклучиво наменето да можат јавните здравствени установи да ги платат доспеаните обврски и да ги намалат долговите. Директор Фатон укажа и на тоа дека треба да се размисли за можноста од воведување на наменски буџети на јавните здравствени установи, со цел истите да не креираат нови долгови и да се стави ред на плаќањето, што како анализа ќе биде презентирана на некоја од наредните седници на Управниот одбор на Фондот.*

*По објаснувањето, и кратката дискусијаУправниот одбор, едногласно донесе*

***Одлука***

***за изменување на Одлуката за утврдување на вкупниот договорен надоместок на јавните здравствени установи за 2021 година***

* ***8.5 Предлог за утврдување на вкупниот договорен надоместок на јавните здравствени установи за 2022 година***

*Директорот Миле Сугарев, појасни дека се предлаат истите буџети од претходната година на ЈЗУ, односно истите се почетни надоместоци за 2022 година во кои се вклучени проценки за зголемување на плата од 5% на сите вработени во ЈЗУ, средства за нови специјализанти како и патронажни сестри и волонтери лекари на платена пракса. Укажа и на тоа дека во текот на месец јануари стручните служби на Фондот согласно барањата изнесени во процесот на преговори, ќе изготват нов предлог за дополнување на овие надоместоци како и дефинирање на условни буџети на ЈЗУ за 2022 година.*

*По објаснувањето, и кратката дискусијаУправниот одбор, едногласно донесе*

***Одлука***

***за утврдување на вкупниот договрен надоместок на јавните здравствени установи за 2022 година***

*Понатаму под точката разно, претседателот Ридван Асани, предложи да се направат напори од страна на менаџментот на Фондот за зголемување на платите на вработените во ФЗОРСМ за 2022 година.*

*Предлогот беше поддржан и од страна на директорите на ФЗОРСМ, при што директорот Фатон Ахмети, укажа на потребата дека треба претходно да се направи стручна анализа со финансиски импликации од страна на Секторот за финансиски прашања, Секторот за сметковоство, Правниот сектор и Секторот за управување со човечки ресурси и да се достави барање до Владата на РСМ, Министерството за финансии како и до останатите надлежни институции.*

*По кратка дискусија, Управниот одбор го донесе следниот:*

***Заклучок:*** *Секторот за финансиски прашања во соработка со Правниот сектор, Секторот за управување со човечки ресурси и Секторот за сметковоство при ФЗОСМ да ја разгледа можноста за зголемување на платите на вработените во ФЗОРСМ, да изготви стручна анализа со финансиски импликации и да се обрати со барање до Владата на РСМ, Министерството за финансии како и до останатите надлежни институции.*

*Со тоа, дневниот ред беше исцрпен и Управниот одбор во 16,00 часот заврши со работата на Сто и петатта седница.*

***Записничар, Управен одбор/Bordi drejtues***

***м -р. Даниела Јовческа - Ѓуровска Претседател/Kryetar,***

***D-r Ridvan ASANI***